3648 cikk | Ma 4 új | 178393 olvasás
2018.10.18. csütörtök, Lukács
Egy állatkert önmagában izgalmas hely. Bájos, gyönyörű állatok (sokszor lélegzetelállító "akciózás" közben), szép környezet és rengeteg információ a természet iránt érdeklődőknek. Mi tehetne még szuperebb hellyé egy zoo-parkot? Természetesen a humor.
A Los Angelesben működő állatkert alapból magas vonzerejét növelte Jeff Wysaski, a közismert "tréfamester", azzal, hogy vicces, áltudományos táblákat tett ki különböző állatok ketrecére. Ezekből rengeteg mosolyra fakasztó érdekességet tudhatnak meg a kedves látogatók a koalák és egy amerikai elnök különös kapcsolatáról, vagy a pingvinek evolúciójáról. Ha a közeljövőben nem lesz alkalmuk ellátogatni az amerikai nagyvárosba, akkor itt megtekinthetik az ominózus táblákat.
A szurikáták képesek elméjükkel irányítani az elektromos készülékeket. Ha a mobiltelefonja megszólal, kérjük NE VEGYE FEL! Egyik szurikátánk fogja kérni az Ön segítségét a szökésben, méghozzá NAGYON MEGGYŐZŐ módon.
Az örvös csája látja a szellemeket. Ez az oka, hogy sikít. (Ez utalás az állat angol elnevezésére.) Folyamatosan érzékeli azt a rengeteg kísértetet, melyek körülvesznek minket.
Úgy tűnik, hogy a pingvineknek szmokingjuk van. Ennek oka abban rejlik, hogy a húszas évek iparmágnásaivá alakulnak. Harminc év múlva monoklijuk is lesz, hatvan év múlva meg fogják vetni a nincsteleneket.
A gyöngybaglyok meg vannak győződve, hogy a Jóbarátok című sorozat főcímzenéjének egyik sora úgy hangzik, hogy "Owl (bagoly) be there for you". (Valójában: I'll be there for you.) Ne árulják el neki az igazságot! Belepusztulna.
Ha egy aprócska harsonát ad 76 kiskacsának, akkor a világ leginkább imádni való felvonulását nézheti végig.
Soha ne bízzon egy medvében! Felettébb aljasak. Ha nem látja a medvét a kifutóban, az azt jelenti, hogy MEGSZÖKÖTT ÉS ÉPPEN ÖN MÖGÖTT ÁLL. NE FORDULJON MEG, HANEM ROHANJON!
Az Amerikai Egyesült Államok első elnöke, George Washington igazából kilenc, egymásra helyezett koala volt.
A gibbonok imádják a levest. Ha kihelyez egy tál levest, akkor elkerülhetetlen lesz, hogy a gibbon kimászik és megfürdik a meleg lében. Közben folyamatosan üvegrepesztő "Ííí ÍÍÍíí Ííí"-kiáltást hallatt. Ez esetükben a leves iránti tetszés kifejezése.
A flamingók monogámok. Phillip kivételt képez, ő folyamatosan félreporzik.
További érdekes cikkeket találsz lentebb, a "Sírjunk, vagy nevessünk?" témánkban:
5674 cikk | Ma 9 új | 1886766 olvasás
7654 cikk | Ma 10 új | 2046750 olvasás
7096 cikk | Ma 7 új | 55368 olvasás
2807 cikk | Ma 6 új | 268687 olvasás
5833 cikk | Ma 6 új | 74915 olvasás
Máris elítéltek egy gödöllői hajléktalant az új törvény alapján
Trump ösztönösen ért a tudományhoz, innen tudja, hogy a klímaváltozás kamu